
R E F E R A T   D E   A P R O B A R E
privind aprobarea Criteriilor de prioritizare a investițiilor în sectoarele educație, sănătate, asistență socială, infrastructură (mediu și transport) pentru realizarea bugetului aferent anilor 2021 și 2022
Prioritizarea proiectelor reprezintă una dintre etapele procesului de planificare strategică. Investiţiile publice necesită o evaluare riguroasă întrucât, în cele mai multe cazuri, proiectele care concurează pentru finanţare depăşesc resursele disponibile.

Criteriile de prioritizare a investițiilor în sectoarele educație, sănătate, asistență socială, infrastructură (mediu și transport) pentru realizarea bugetului aferent anilor 2021 ȘI 2022 -  elaborate în cadrul proiectului „Consolidarea Capacității Administrative a UAT Municipiul Brad”, cod SIPOCA 798/MySMIS2014 136172, cofinanțat din Fondul Social European prin Programul Operațional Capacitate Administrativă 2014-2020 stau la baza programelor bugetare dezvoltate în Planul Strategic Instituţional al Municipiului Brad aferent anilor 2021-2022.

La stabilirea criteriilor de prioritizare a investițiilor în sectoarele educație, sănătate, asistență socială, infrastructură (mediu și transport) pentru realizarea bugetului aferent anilor 2021 și 2022 la nivelul Municipiului Brad s-a urmărit selectarea corectă a proiectelor cu cea mai mare capacitate de a contribui la dezvoltarea sustenabilă a Municipiului Brad, în spiritul aspirațiilor locuitorilor săi, al respectului față de contribuabil și al exigentelor care decurg din Strategia Națională pentru Dezvoltarea Durabilă a României 2030, conform specificului și priorităților sale. 

Având în vedere faptul că obiectivele și cerințele de dezvoltare durabilă asumate prin Agenda 2030 sunt abordate în mod integrat în cadrul investițiilor propuse prin Programul Operațional Regional Vest 2021-2027, în corelare cu politicile și prioritățile naționale și particularitățile regionale, un rol semnificativ în prioritizarea investițiilor la nivelul Municipiului Brad în sectoarele menționate, este alocat priorităților de dezvoltare care definesc programul. Într-o abordare structurată și corelată cu obiectivele de politică ale cadrului financiar multianual 2021-2027, POR Vest tratează dezvoltarea urbană integrată prin intermediul următoarelor tipuri de intervenții dedicate exclusiv abordării prin instrumente teritoriale integrate:

· Smart city, prin activități de digitalizare în cadrul;

· Creșterea eficienței energetice a clădirilor rezidențiale;

· Crearea și/sau modernizarea infrastructurilor verzi;

· Promovarea mobilității urbane durabile;

· Regenerarea urbană a spațiilor publice, sprijinirea turismului și a patrimoniului și infrastructurii culturale.

În contextul planificării strategice la nivel national, regional și local, pentru prioritizarea investițiilor la nivelul Municipiului Brad în sectoarele educație, sănătate, asistență socială, infrastructură (mediu și transport) pentru realizarea bugetului aferent anilor 2021 și 2022, se propune aplicarea unui proces care are la bază considerarea nevoilor diferitelor categorii de potenţiali beneficiari finali ai proiectelor, precum:

· Cetățenii: oportunități (locuri de muncă, piețe, educație, sănătate, etc.); locuințe și infrastructură de bază (electricitate, gaz, apă, etc.); conectivitate (drumuri, autostrăzi, căi ferate, etc.); administrație eficace și eficientă; calitatea vieții;

· Sectorul privat: forță de muncă calificată; terenuri, spații de birouri și infrastructură de bază (electricitate, gaz, apă, etc.); conectivitate (drumuri, autostrăzi, căi ferate, etc.); administrație eficace și eficientă; clustere;

· Turiștii: obiective turistice; informații; conectivitate; cazare; servicii de calitate.

Fiecare proiect de investiții va fi evaluat şi în funcție de sustenabilitatea financiară (adică, în funcție de cuantumul cheltuielilor de operare și mentenanță pe care proiectul le va genera odată ce va fi finalizat). De asemenea, în procesul de selecție, proiectele vor fi evaluate ținând cont şi de aspectele orizontale incluziune socială și schimbări climatice (pentru a determina modul în care implementarea acestora va contribui la atingerea acestor deziderate).

Astfel, în evaluarea sistemică se vor aplica următoarele criterii:
1. Beneficii pentru cetățeni;
2. Beneficii pentru mediul privat;
3. Beneficii pentru turiști;
4. Sustenabilitatea financiară a proiectului;
5. Obiective legate de incluziunea socială;
6. Obiective legate legate de schimbările climatice.
Procesul de prioritizare propus, include o matrice de lucru pentru prioritizarea proiectelor de investiții, în care sunt propuse ponderi pentru fiecare criteriu. Acestea pot fi ajustate în raport cu prioritățile specifice la momentul aplicării procesului de selecție și prioritizare a proiectelor.

Prin aplicarea criteriilor de prioritizare a investițiilor în sectoarele educație, sănătate, asistență socială, infrastructură (mediu și transport) pentru realizarea bugetului aferent anilor 2021 ȘI 2022 se vor stabili planurile de acțiune urmărind îmbunătățirea calității vieții la nivel local.

În contextul celor de mai sus am inițiat prezentul proiect de hotărâre prin care am propus aprobarea Criteriilor de prioritizare a investițiilor în sectoarele educație, sănătate, asistență socială, infrastructură (mediu și transport) pentru realizarea bugetului aferent anilor 2021 și 2022 și-l supun spre dezbatere plenului Consiliului Local al Municipiului Brad în forma prezentată.
Invoc în susţinerea propunerii mele următoarele prevederi legale:
a)  Ghidul  Solicitantului  Condiții  Specifice  de  accesare  a  fondurilor  din  Programul  Operațional Capacitate  Administrativă  2014 - 2020,  aferent  cererii  de  proiecte  POCA/661/2/1  (CP13/2019 –  less);      

b) Legea  nr.  350/2001  privind  amenajarea  teritoriului  şi  urbanismul  cu  completările  și modificările  ulterioare;       

c) Ordinul  nr.  233  din  26  februarie  2016  pentru  aprobarea  Normelor  Metodologice  de  aplicare  a Legii  nr.  350/2001  privind  amenajarea  teritoriului  și  urbanismului  și  de  elaborare  și actualizare  a  documentațiilor  de  urbanism;

d) art. 120 și art. 121 din Constituția României;

e) art. 3 și art. 4 din Carta Europeană a autonomiei locale adoptată la Strasbourg la 15 octombrie 1985 și ratificată de România prin Legea nr. 199/1997;

f) Legea - cadru a descentralizării nr. 195/2006, cu modificările și completările ulterioare;         

g) Legea  nr. 52/2003  privind  transparența  decizională  în  administrația  publică;        

h) Legea nr.  24/2000  privind  normele  de  tehnică  legislativă  pentru  elaborarea  actelor normative;        

i) Regulamentul  (UE)  nr.  1301/2013  al  Parlamentului  European  și  al  Consiliului  din  17 decembrie  2013  privind  Fondul  european  de  dezvoltare  regională  și  dispozițiile  specifice aplicabile  obiectivului  referitor  la  investițiile  pentru  creștere  economică  și  locuri  de  muncă  și de  abrogare  a  Regulamentului  (CE)  nr.  1080/2006;

j) art.  129  alin. (1), alin.  (2)  lit.  (b), lit. (c) și lit. (d),   alin.  (4)  lit. (e), alin. (7) lit. (b) și lit. (c) din  O.U.G.  nr.  57/2019  privind Codul  administrativ, cu modificările și completările ulterioare.

